**מפת מערך השיעור**

| **נושא** | **הפניה** | **משך העברה בדקות** | **הערות** |
| --- | --- | --- | --- |
| רקע **למורה** על פרק הסטטיסטיקה – רקע זה מופיע בכל מפות השיעור של נושא הסטטיסטיקה לניתוח נתונים  | עמודת הערות בטבלה זו | לא רלוונטי | לצורך השגת המטרה של ניתוח נתונים, מנתח הנתונים נעזר בכלים שיעזרו לו להבין ולהפיק תובנות מ-DATA. כלי מרכזי ומשמעותי ביותר למטרה זו הוא כלי הסטטיסטיקה |
| רקע **למורה** על מדדי פיזור לניתוח נתונים | עמודת הערות בטבלה זו | לא רלוונטי | לאחר שלמדנו את מדדי המיקום המרכזי והעמקנו בנושא השכיחות, טבלת השכיחות ואף הפקנו מהם תובנות, נכיר מדדים נוספים שעוזרים למנתח הנתונים להבין עוד רבדים חשובים על המשתנה/ משתנים שהוא מנתח. המדדים שנלמד בשיעור זה הם מדדי הפיזור המלמדים אותנו על המרחקים שבין ערכי המשתנה.  |
| הצגת מצגת "מדדי פיזור" | מצגת "מדדי פיזור" | 30 דקות |  |
| סיכום קצרצר של חישוב טווח וטווח בין-רבעוני לפני תרגול | מצגת "מדדי פיזור" שקופית 15 | 10 דקות | **משימת תרגול מדדי הפיזור: טווח וטווח בין-רבעוני**על כל תלמיד למצוא את מספר חודש הלידה שלו בהתאם לחודש שבו נולד.לאחר מכן על כל תלמיד לשתף את הנתון בקבוצת הוואטסאפ של המגמה.בשלב הבא, כל תלמיד ירשום באקסל את כלל הערכים של מספרי חודשי הלידה שהזינו חבריו למגמה.לאחר שימיין נתון זה באקסל בסדר עולה, עליו לחשב את השכיחות לגבי כל מספר חודש לידה. |
| מתן הנחיות וביצוע תרגיל 1  | תרגיל 1 בחוברת האקסל "מדדי פיזור לניתוח נתונים - תרגול" | 50 דקות | לאחר ביצוע השלב הקודם יש לבצע את תרגיל 1 בחוברת האקסל "מדדי פיזור לניתוח נתונים - תרגול", הכולל טמפלייט של טבלה ריקה להשלמה בעזרת החישוב שהתלמיד ביצע, ומתחת לו מספר שאלות שעל התלמיד לענות עליהן.  |
| סה"כ | 90 דקות |  |